Diari Oficial de la Generalitat Valenciana


Sumari del DOGV 6271, del 20-05-2010 (2010/5631)

Bases per a la provisió d'una plaça de tècnic d'organització i moderntizació, escala de administració especial, subescala de serveis especials, subgrup A2.
-----------------------------------------------------------------------------------------------------------------------------------------------------------

### Dades del document

Número de DOGV
:   6271

Data del DOGV
:   20-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/5631


Data del document
:   11-05-2010

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * concurs administratiu

Bases per a la provisió d'una plaça de tècnic d'organització i moderntizació, escala de administració especial, subescala de serveis especials, subgrup A2. [2010/5631]  
De conformitat amb l'Acord de la Junta de Govern Local de l'Ajuntament de Gandia, en sessió celebrada el dia 26 d'abril del 2010, sobre aprovació de les bases per a la selecció d'un tècnic d'organització i modernització (oferta 2010), per Resolució de l'Alcaldia d'11 de maig del 2010, s'ha resolt procedir a la convocatòria del procés selectiu per a la selecció d'un tècnic d'organització i modernització. Així mateix, es resol publicar la convocatòria i les bases esmentades en el Butlletí Oficial de la Província i en el Diari Oficial de la Comunitat Valenciana, i extracte de la convocatòria, en el Butlletí Oficial de l'Estat.  
El termini de presentació de sol·licituds és de 20 dies hàbils comptats des de l'endemà de la publicació de l'extracte de la present convocatòria en el Butlletí Oficial de l'Estat.  
Bases per a la provisió en propietat d'una plaça de tècnic d'organització i modernització vacant en la plantilla de funcionaris de carrera de l'Ajuntament de Gandia (torn promoció interna).  
Primera. Objecte  
L'objecte de la present convocatòria és la provisió, en propietat, d'una plaça de tècnic d'organització i modernització, vacant en la plantilla municipal i inclosa en l'oferta pública d'ocupació d'aquest Ajuntament per a l'exercici 2010.  
La dita plaça està enquadrada en l'escala de l'administració especial, subescala de serveis especials, subgrup A2, dotada amb el sou corresponent als funcionaris d'aquest subgrup, pagues extraordinàries, triennis i la resta d'emoluments que corresponguen a la dita subescala, d'acord amb la legislació vigent.  
La plaça convocada es proveirà per torn de promoció interna, de conformitat amb el que preveu l'article 53.1 del Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995.  
L'horari que haurà de realitzar l'aspirant seleccionat serà el legalment establit per a aquest Ajuntament, ajustant-se a les necessitats del servei.  
Segona. Normativa aplicable  
El procés selectiu s'ajustarà al que disposen les presents bases, i en tot allò que no preveuen, en l'Estatut Bàsic de l'Empleat Públic, aprovat per Llei 7/2007, de 12 d'abril, per la Llei 7/1985, de 2 d'abril, pel Reial Decret Legislatiu 781/1986, de 18 d'abril, pel Decret Legislatiu de 24 d'octubre de 1995, del Consell de la Generalitat Valenciana i la seua modificació aprovada per la Llei 8/1995, de 29 de desembre de la Generalitat Valenciana, pel Decret 33/1999, de 9 de març del Consell de la Generalitat Valenciana, pel Reial Decret 896/1991, de 7 de juny, pel Reial Decret 364/1995, de 10 de març i per la resta de disposicions legals i reglamentàries aplicables.  
Tercera. Sistemes de provisió  
Es requerirà el sistema de concurs oposició, restringit per promoció interna entre funcionaris de l'administració especial, grup C1, pertanyents a la plantilla de funcionaris d'aquesta corporació.  
Quarta. Requisits  
Per a poder prendre part en el procés selectiu, serà necessari acreditar haver prestat serveis efectius, durant almenys dos anys, com a funcionari de carrera d'aquest Ajuntament en plaça del grup C1 de l'escala d'administració especial i estar en servei actiu com a funcionari. Així mateix s'exigirà estar en possessió de la titulació de diplomat universitari o equivalent.  
També serà necessari complir els requisits de no trobar-se suspés ni inhabilitat per a l'exercici de funcions públiques i no patir malaltia ni defecte físic que impedisca el normal exercici del càrrec.  
Cinquena. Instàncies  
Els que desitgen participar en les proves selectives hauran de sol·licitar-ho mitjançant instància que es dirigirà a la Presidència de la corporació i es presentarà en el Registre General durant el termini de 20 dies naturals comptadors a partir de l'endemà de la publicació de l'extracte de la convocatòria en el Butlletí Oficial de l'Estat.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives serà el facilitat gratuïtament per l'Ajuntament (Oficina d'Informació, pàgina web: ). Els aspirants pagaran els drets d'examen abans de presentar la instància, fixant-se l'import en 40 €. El pagament dels drets d'examen haurà de fer-se efectiu mitjançant la formalització d'autoliquidació a través de model oficial que facilita l'Ajuntament de Gandia i que es troba en la pàgina de l'Ajuntament () i el seu ingrés en qualsevol de les entitats col·laboradores en la recaptació municipal.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que compleixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Aquestes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes. A les instàncies s'adjuntarà a més un resguard acreditatiu d'haver ingressat els drets d'examen.  
Els mèrits a valorar en la fase de concurs es presentaran en la forma prevista per l'article 11 del Reglament de Selecció aprovat per Decret 33/1999, de 9 de març, del Govern Valencià.  
Sisena. Admissió d'aspirants  
Expirat el termini d'admissió d'instàncies, per Resolució de l'Alcaldia s'aprovaran les llistes provisionals d'aspirants admesos i exclosos, que es faran públiques únicament en el Butlletí Oficial de la Província i tauler d'edictes de la casa consistorial, contra aquesta resolució es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució que aprove les llistes definitives, que es faran públiques, així mateix, en la forma indicada.  
En el supòsit que no es presente cap reclamació, les llistes provisionals esdevindran automàticament definitives, fent-se constar en la resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseeix la totalitat dels requisits exigits en aquestes bases, amb audiència prèvia de l'interessat es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Setena. Tribunal qualificador  
El tribunal qualificador que jutjarà el procés selectiu, estarà compost de la manera següent:  
President: funcionari del subgrup A1 de l'Ajuntament de Gandia designat per l'Alcaldia.  
Secretari: funcionari tècnic administració general que actuarà per delegació del secretari general.  
Vocals:  
- Un vocal designat per Alcaldia, a proposta de la Direcció General de la Generalitat Valenciana competent en matèria d'administració local.  
- Dos tècnics o experts designats pel president de la corporació.  
La designació dels membres del tribunal inclourà la dels respectius suplents i es farà pública únicament en el Butlletí Oficial de la Província, així com al tauler d'anuncis de la corporació.  
La composició del tribunal serà predominantment tècnica i els vocals hauran de posseir nivell de titulació o especialització iguals o superiors als exigits per a l'accés a la plaça convocada.  
L'Ajuntament sol·licitarà dels òrgans corresponents la designació dels respectius representants, que hauran d'efectuar-se en el termini dels 20 dies següents al de la recepció de la sol·licitud.  
El Tribunal podrà disposar la incorporació als seus treballs, per a alguna o algunes proves, d'assessors que es limitaran a l'exercici de la seua especialitat tècnica, basant-se en la qual col·laboraran amb el Tribunal. Quan concórreguen en els membres del Tribunal algunes de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervindre i notificaran aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut ordre en aquestes en tot el no previst en aquestes bases, i per a l'adequada interpretació d'aquestes.  
Tots els membres del tribunal tindran veu i vot, inclòs el secretari, que actuarà, també, com a vocal.  
En cada sessió del tribunal podran participar els membres titulars presents en el moment de la seua constitució i si estan absents, els suplents, sense que puguen substituir-se entre si en la mateixa sessió.  
Si constituït el tribunal i iniciada la sessió s'absenta el president, aquest designarà d'entre els vocals concurrents, el que li substituirà durant la seua absència.  
A l'efecte d'assistència, el tribunal que actue en aquestes proves tindrà la categoria segona prevista en l'article 30 del Reial Decret 462/2002, de 24 de maig.  
Huitena. Calendari de les proves  
La data, hora i lloc del començament de les proves selectives s'anunciarà únicament en el Butlletí Oficial de la Província de València.  
Una vegada començades les proves selectives, no serà obligatòria la publicació dels successius anuncis dels restants exercicis i incidències en el Butlletí Oficial de la Província. El tribunal haurà de fer públics aquests anuncis al local on s'haja realitzat les anteriors proves i al tauler d'anuncis de l'Ajuntament, amb una antelació de dotze hores si es tracta del mateix exercici, o de quaranta huit hores si es tracta d'un de nou.  
L'ordre d'actuació dels aspirants en aquells exercicis que no poden realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig realitzat que es refereix l'article 10.3 del Decret 33/1999, de 9 de març, del Consell de la Generalitat Valenciana.  
Els aspirants seran convocats en crida única, excepte casos de força major degudament justificats i observats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
El tribunal podrà requerir en qualsevol moment que cada un dels aspirants acredite la seua identitat, als efectes de la qual hauran d'anar proveïts del document nacional d'identitat.  
Entre la terminació d'un exercici i el començament del següent haurà de transcórrer un termini mínim de setanta-dos hores i màxim de 45 dies naturals.  
Novena. Desenvolupament de les proves selectives  
Les proves constaran d'una fase de concurs i una altra d'oposició.  
Fase de concurs  
Els mèrits al·legats es valoraran d'acord amb el barem següent:  
1. Antiguitat.  
- Per cada mes complet de serveis en lloc del subgrup A2, en el sector d'administració especial, menyspreant els dos primers anys: 0,04 punts, fins a un màxim de 2 punts.  
- Per cada mes complet de serveis en lloc del subgrup C1, en el sector d'administració especial, menyspreant els dos primers anys: 0,02 punts, fins a un màxim de 2 punts.  
2. Coneixement del valencià. Fins a un màxim d'1,75 punts, sempre que s'acredite estar en possessió del pertinent certificat o homologació expedida per la Junta Qualificadora de Coneixements del Valencià, d'acord amb l'escala següent:  
a) Coneixement de grau elemental: 1,25 punts.  
b) Coneixement de grau mitjà: 1,50 punts.  
c) Coneixement de grau superior: 1,75 punts.  
En el supòsit d'acreditar varis certificats, únicament es valorarà el de major puntuació.  
3. Coneixement de llengua estrangera comunitària. Fins a un màxim d'1,25 punts, segons titulació de l'Escola Oficial d'Idiomes, o centre universitari reconegut, d'acord amb el barem següent:  
- Curs primer: 0,25 punts.  
- Curs segon: 0,50 punts.  
- Curs tercer: 0,75 punts.  
- Curs quart: 1 punt.  
- Curs cinqué: 1,25 punts.  
En el supòsit d'acreditar diversos cursos, únicament es valorarà el de major puntuació.  
4. Cursos de formació. Per la realització de cursos organitzats per entitats públiques, o privades de reconegut prestigi al parer del tribunal, sobre matèries relacionades per les funcions atribuïdes al lloc de treball i justificades mitjançant certificat de l'organisme que les haja impartides, fins a un màxim de 3 punts, a raó de 0,01 punts per hora de duració.  
No podran ser objecte de valoració els cursos de menys de 15 hores, o de duració no especificada, així com aquelles activitats de naturalesa diferent dels cursos, com ara jornades, taules redones, trobades, seminaris o anàlogues.  
Fase d'oposició  
Els exercicis d'oposició seran dos:  
Primer. De coneixement del temari. Obligatori i eliminatori.  
Consistirà a contestar per escrit, en un temps màxim de quatre hores, a tres temes determinats a la sort d'entre els compresos en el programa annex de la convocatòria, i al que ja li ha sigut aplicada l'exempció de matèries d'acord amb el que disposa l'article 80.3 del Reial Decret 364/1995, de 10 de març.  
Segon. De caràcter pràctic. Obligatori i eliminatori  
Es desenvoluparà per escrit durant un període màxim de quatre hores i consistirà en la resolució de dos supòsits pràctics que plantejarà el tribunal immediatament abans del començament de l'exercici, relacionats amb les matèries contingudes en el temari annex, en funció de les comeses de la plaça convocada. El tribunal podrà proposar la utilització de les eines informàtiques que considere oportunes.  
Deu. Qualificació i valoració  
Els dos exercicis de l'oposició seran qualificats de 0 a 10 punts, sent eliminats els aspirants que no aconsegueixen un mínim de cinc punts en cada un d'ells.  
Per a declarar que els aspirants han superat, o no, els exercicis eliminatoris, el tribunal actuarà de conformitat amb el que preveu l'article 26.4 de la Llei 30/1992, de 26 de novembre. No obstant això, per a determinar la qualificació en els exercicis no eliminatoris i la qualificació dels aspirants que hagen superat, o no, segons la regla anterior, els exercicis eliminatoris, el tribunal determinarà la qualificació de cada exercici per la suma de les puntuacions dels membres assistents al aquest, dividides pel nombre d'aquests, havent de rebutjar-se a aquests efectes totes les puntuacions màximes i mínimes quan entre elles existisca una diferència de 4 punts o més, servint, si és el cas, com a punt de referència la puntuació màxima obtinguda i sense que, en cap cas, els aspirants que hagen superat la prova puguen obtindre una puntuació inferior a la requerida per a superar-la, o, els aspirants que no l'hagen superat, puguen obtindre una puntuació que abast la requerida per a superar-la.  
En el primer exercici el tribunal valorarà els coneixements sobre els temes exposats.  
En el segon exercici el tribunal valorarà la presentació i correcció, la sistemàtica en el plantejament i formulació de conclusions i la utilització correcta de les ferramentes informàtiques que es proposen.  
En la fase de concurs, que serà posterior a la fase d'oposició, el tribunal valorarà els mèrits relacionats en la base anterior acreditats mitjançant documents originals o fotocòpies degudament compulsades. Juntament amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, citant-los perquè en el termini de 10 dies hàbils presenten la documentació acreditativa dels mèrits i experiència previstos en la convocatòria. En tot cas, els referits mèrits i experiència vindran referits, com a màxim, a la data de terminació del termini de presentació d'instàncies.  
La fase de concurs no podrà tindre's en compte per a superar les proves de la fase d'oposició.  
La qualificació total del procés selectiu vindrà determinada per la suma de les puntuacions obtingudes en cada un dels exercicis i la puntuació obtinguda en la fase de concurs i sobre aquesta base, el tribunal formularà la relació d'aprovats per ordre de puntuació sense que puga declarar que han superat les proves selectives un número superior d'aspirants al de places convocades.  
El tribunal elevarà proposta de nomenament a l'Alcaldia a favor dels aspirants aprovats. Així mateix, es faculta el tribunal per a proposar a l'Ajuntament la constitució d'una borsa per a possibles interinatges o millores d'ocupació, integrada pels que no havent sigut declarats aprovats, al parer del tribunal, hagen demostrat la seua qualificació durant el procés selectiu i, en tot cas, s'hagen presentat a tots els exercicis obligatoris i hagen superat tots els eliminatoris.  
Onze. Presentació de documents  
Els aspirants proposats presentaran en el Servei de Recursos Humans de l'Ajuntament, dins del termini de 20 dies naturals, comptats a partir de la publicació de la llista d'aprovats, els documents que acrediten complir les condicions per a prendre part en el concurs oposició i que són:  
a) Certificat expedit per la Secretaria de l'Ajuntament de Gandia, que acredite la condició de funcionari de plantilla de la corporació i totes les circumstàncies que consten en el seu expedient.  
b) Còpia autentificada, o fotocòpia (acompanyada de l'original per a la compulsa) de la titulació exigida.  
Correspon a l'autoritat acadèmica competent declarar l'equivalència de títols.  
Si dins del termini indicat i excepte causes de força major, no presentaren la documentació o la presenten i no compliren els requisits exigits, no podran ser nomenats i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat en la instància. En aquest cas, el tribunal formularà una proposta a favor de què havent superat tots els exercicis de l'oposició i sumades les puntuacions de les fases d'oposició i concurs, tingueren cabuda en el nombre de places convocades.  
Una vegada aprovada la proposta per l'Alcaldia, els aspirants nomenats hauran de prendre possessió en el termini d'un mes, a comptar des de l'endemà en què siga notificat el nomenament. Si no prenen possessió en el termini indicat, sense causa justificada, perdran tots els drets derivats de la superació de les proves i subsegüent nomenament; en aquest cas l'Alcaldia haurà de nomenar l'aspirant o aspirants que havent superat totes les proves tinguen cabuda en el nombre de places objecte de provisió.  
En l'acte de presa de possessió, l'aspirant anomenat haurà de prestar el jurament o promesa a què es referix l'article 32.c del Text Refós de la Llei de la Funció Pública Valenciana (Diari Oficial de la Generalitat Valenciana de 30 de novembre del 1995, núm. 2637).  
Des del moment de la seua presa de possessió, els aspirants que resulten nomenats per a ocupar les places, quedaran sotmesos al règim d'incompatibilitats previstes en la legislació vigent.  
Dotze. Incidències  
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot el que no preveuen aquestes bases.  
Tretze. Recursos  
Contra la present convocatòria, les seues bases i tots els actes administratius que es dicten per a desplegar-la i que posen fi a la via administrativa es podrà interposar un recurs potestatiu de reposició en el termini d'un mes des de la publicació de la present convocatòria en el Butlletí Oficial de la Província, sense perjudici de la seua impugnació directa davant de la jurisdicció contenciosa administrativa en el termini de dos mesos, comptats a partir de l'endemà de la referida publicació, de conformitat amb la Llei 30/92, de 26 de novembre, en la redacció donada per la Llei 4/1999, de 13 de gener.  
Contra els actes del tribunal qualificador, de conformitat amb el que preveu l'article 114 de la Llei 30/92, de 26 de novembre, en la redacció donada per la Llei 4/1999, de 13 de gener, es podrà interposar el recurs d'alçada. El dit recurs s'interposarà davant del dit tribunal o davant de l'Alcaldia-Presidència, en el termini d'un mes si l'acte fora exprés i de tres mesos si no ho fora.  
Catorze. Publicació  
Les presents bases de la convocatòria per a la provisió de places vacants, es publicaran en el Butlletí Oficial de la província de València i en el Diari Oficial de la Comunitat Valenciana i el seu extracte en el Butlletí Oficial de l'Estat.  
Annex  
Temari  
1. Llei 11/2007, d'Accés Electrònic dels Ciutadans als Serveis Públics.  
2. Llei 56/2007, de Mesures d'Impuls de la Societat de la Informació.  
3. Llei Orgànica de Protecció de Dades de Caràcter Personal.  
4. Avantprojecte de Llei 2008 d'Administració electrònica de la Comunitat Valenciana.  
5. Europa davant dels nous reptes de les TIC. Iniciatives e-Europe.  
6. Administració electrònica: Frontoffice i BackOffice, conceptes i funcionament.   
7. Administració Electrònica: SOA, NAS i repositoris documentals  
8. Organització i gestió del canvi organitzatiu.  
9. Gestió per processos i concepte de qualitat en l'administració pública.  
10. L'administració local davant dels nous reptes de les TIC: ajudes i convenis amb administracions públiques  
11. Plans estratègics i plans de sistemes per a l'administració local.   
12. Agència de Protecció de dades. Drets i deures de les administracions locals.  
13. Implantació de mesures de seguretat de dades en les entitats locals.  
14. Mesures d'impuls i modernització de les entitats locals: comissions de modernització, el registre electrònic i el seu ordenança reguladora.   
15. Transmissions segures de dades. Tecnologies aplicables.  
16. Entorn ciutadà en l'administració electrònica: webs, carpetes ciutadanes i oficines virtuals.  
17. Implantació de firmes digitals, DNI electrònics, certificats digitals, firma electrònica Comunitat Valenciana.   
18. Entitats de certificació electrònica. Normativa i oficis d'expedició.  
19. Generalitat i diputacions davant de la Llei 11/2007. Col·laboració amb entitats locals.  
20. Intranets. Intranet municipal. Organització i desenvolupament.  
Gandia, 11 de maig del 2010.- El secretari general: Lorenzo Pérez Sarrión.